Jammer dat die Afrikaanse bulletin ook aan die Engelse intekenare gestuur is. 
Dit was `n vingerfout aan my kant. Hier volg die Afrikaanse weergawe. de 
George, ZS6ONE. 


SUID-AFRIKAANSE RADIOLIGA SARLNUUS SONDAG 6 MEI 2007 U luis- 
ter na amateurradiostasie ZS6SRL van die Suid-Afrikaanse Radioliga, die na- 
sionale vereniging vir amateurradio in SuidAfrika, met `n nuusbulletin wat elke 
Sondag om 08:15 SAT in Afrikaans en om (08:30 SAT in Engels uitgesaai word. 
U kan ook na hierdie oggenduitsendings luister deur per Echolink met ZS6FCS 
te koppel. U kan ook na www.sarl.org.za gaan en op ARMI klik en die daar 
aangeduide skakels volg om oudio daarvandaan te ontvang. Hierdie, en vorige 
bulletins, kan ook van die SARL se webwerf nl. www.sarl.org.za afgelaai word en 
u kan ook daar inteken om toekomstige bulletins per e-pos te ontvang. Hierdie 
uitsending word gedoen deur Gustav, ZSGBWN, vanuit Pretoria met herleidings 
op 51,400 14,235, 10,135, 7,066 en 3,695 MHz asook 438,825 MHz in die Preto- 
riagebied. (Ander nuuslesers verander soos nodig). STIL SLEUTEL Dit is met 
leedwese dat ons moet aankondig dat die sleutel van Willie Steyn, ZS6BCV, op 
Maandagoggend 23 April stil geraak het. Ons innige simpatie aan sy eggenote 
Saar, ZS6BVG, dogter Annamarie, ZR6HE, ander kinders, kleinkinders, familie 
en vriende. (POUSE) In die nuus vandag: 


KONSTRUKSIEKOMPETISIE HERSIEN ROEPSEINBOEK OP APRS 
PRESIDENTSNET EN INTEGNET VANAAND U luister na ZS6SRL. Bly 
ingeskakel vir die volledige berigte oor die voorgenoemde items, sowel as 
ander belangrike en interessante berigte. KONSTRUKSIEKOMPETISIE 
GEWYSIG Die Suid-Afrikaanse Amateurradioontwikkelingstrust het die kon- 
struksiekompetisie vir 2007 gewysig na 'n ope kompetisie waar die inskrywer 
kan kies wat hy of sy wil ontwerp en bou. Skryf jou idee in met met soveel 
besonderhede as moontlik. Vyf inskrywings sal gekies word en met `n bedrag 
van tot R1000 elk voorsien word om die projek te bou. Die inskrywings moet 
'n toepassing in amateurradio hê. Vyf projekte sal meeding vir een van twee 
FT2800M send/ontvangers wat deur Overstay, die verspreiders van Yaesu, 
geborg word. Besoek www.amateurradio.org.za vir volledige besonderhede. 
ROEPSEINBOEK OP APRS Dick, ZS6RO, het onlangs op APRS `n bediener 
opgestel wat gebruik kan word om roepseinboekinligting vanaf enige plek in die 
APRS Internasionale netwerk te bekom. APRS is die akroniem vir “Automatic 
Position Reporting System' wat ontwikkel is deur Bob Bruninga, WBAAPR. 
Die sisteem gebruik amateurradio om posisieverslae, weerverslae en boodskappe 
tussen gebruikers oor te stuur. Wanneer `n plaaslike Suid-Afrikaanse roepsein 
nagegaan word, word die SARL-databasis gebruik. Wanneer `n DX-roepsein 
via die APRS nagegaan word, word die @RZ.COM-databasis intyds gebruik. 
Dieselfde databasis word gebruik tydens navrae vanaf die pakketradionetwerk. 
Die SARL-roepseinboek word weekliks bygewerk, dus word hierdie databasis 
eerste gebruik aangesien die Suid-Afrikaanse inhoud meer akkuraat is. Indien 
inligting nie verkry word nie ,word `n soektog in die @ORZ.COM-databasis op 
die internet gedoen. Om die fasiliteit te gebruik wanneer met APRS gewerk 
word, en aanvaar word dat mens die APRS-program UI-View gebruik, maak die 


venster oop om `n boodskap te stuur en tik ZS6RO-WI (“WI” staan vir “Who 
Is”) in die “To callsign” veld. Dan in die “MESSAGE” area tik “F Callsign” 
en dan Return/enter. (Die roepsein seinde die een wat jy soek). (F staan vir 
“Full information”). Jy kan ook slegs Callsign tik en `n eenlynopsomming van 
daardie roepsein sal op APRS ontvang word. In plaas van `n roepsein kan 
jy byvoorbeeld “F SARL” tik. Hierdie sal jou die foonnommer en e-posadres 
van die Suid-Afrikaanse Radioliga gee. Amateurs in ander lande se inligting 
kan ook op dieselfde manier bekom word bv. RSGB, DARGC ens. Indien 
jy die inligting in jou eie roepseinboek wil bywerk moet Suid-Afrikaanse 
radioamateurs die SARL direk kontak. PRESIDENTSNET EN INTEGNET 
VANAAND Sluit vanaand Sondag 6 Mei by President Graham Hartlett aan 
vir `n oorsig en opgradering van die SARL se aktiwiteite en inligting oor 
die SARL-jeugdag wat op 16 Junie 2007 gehou gaan word. Die President 
se Net begin om 19:00. lIntegnet volg om 20:00 met Chris Scarr, ZS2AAW, 
van Port Elizabeth Amateurradiovereniging wat sal praat oor die uitgebreide 
herhalernetwerk. Die netwerk bedien die Ooskaap en strek vanaf die Weskaap 
tot in die Vrystaat. Klubs wat by die net wil aansluit moet voor middag 
vandag 'n e-pos met besonderhede aan armi@sarl.org.za stuur. Die President 
se Net en Integnet is op baie herhalers aktief en op HF op 3 718 kHz, op 7 
082 kHz en op 14 320 kHz sowel as op die web. Besoek www.sarl.org.za en 
klik op ARMI vir volledige besonderhede. Die voordrag kan ook daarvandaan 
afgelaai word deur regs te klik en “save target as” te kies. KLUBNUUS DIE 
KEMPTON AMATEUR TEGNIESE VERENIGING SE AJV Die Kempton 
Amateur Tegniese Vereniging het Saterdag 21 April 2007 hul AJV gehou en die 
volgende lede is verkies tot die komitee: Voorsitter - Hannes Hanekom, ZS6LW; 


Visevoorsitter - Vivian Dold, ZS6VD; Sekretaris - Theo Barkhuizen, ZR6TGB; 
Tesourier - Paul Cornelius, ZS6PJC. Baie dankie aan die uittredende komi- 
teelede vir die diens deur hulle verrig, en geluk en sterkte aan die nuwe komi- 
teelede. Besoek gerus hulle webtuiste by www.kats.za.net as u meer oor die 
Kempton Amateur Tegniese Vereniging wil weet. 


ERK JAKKALSJAG n Jakkalsjag gaan op 19 Mei 2007 deur die 
Oosrand Radioklub by hul klubhuis in Springs aangebied word. Vir 
nadere inligting gaan na www.zs6erb.co.za. Die jakkalsjag sal om 

14:00 deurn vergadering van die APRS Belangegroep, in die klubhuis, gevolg 
word. VOORTPLANTINGSVOORSPELLING Hannes Coetzee, ZSGBZP, 
rapporteer dat die verwagte sonaktiwiteitsvlak baie laag sal wees. Die verwagte 
geomagnetiese veld sal wissel van onrustige tot aktiewe vlakke gedurende 20 
Mei. Die verwagte effektiewe sonvlektelling sal gedurende die komende week 
minder as 20 wees. 20 m en 15 m is die beste keuse vir DX met moontlike 15 
en 20 m openinge vanaf (06:00 en weer om 18:00 SAT na Indië. Na Australië 
toe gaan die toestande uitdagend wees. Vanaf ongeveer 16:00 is daar moontlike 
goeie 15 en 20 m openinge na Europa. Kontakte met die Verenigde State 
gaan baie uitdagend wees. Vir die morsekodeen digitale entoesiaste kan dit 
lonend wees om 10 MHz te monitor. Alhoewel die toestande nie te opwindend 
is nie, kan HF altyd jou nog steeds verras soos weer die afgelope langnaweek 


bewys is met die ZS1 en ZS3 ekspedisies. Skakel jou stel aan, luister en roep 
ook CG om seker te maak dat jy deel van die opwinding is. Besoek gerus 
www.spaceweather.co.za. vir meer inligting. DAGBOEK VAN GEBEURE 
Vandag 6 Mei - ZS3/ZS4 40 metersprint en Presidentsnet, en Integnet; 15 Mei 
- Sluitingsdatum vir aansoeke vir die Ttchen Valley Klub se beurse; 19 Mei - 
ERK Jakkalsjag; 


16 Junie - SARL Jeugdag; 30 Junie - Sluitingsdatum vir SA-DX-opname. Sarl- 
nuus maak staat op nuusitems wat vir radioamateurs van belang is en deur klubs 
en individue ingestuur word. Die enigste manier om te verseker dat u berigte 
Sarlnuus bereik is om dit in die korrekte plek op die webwerf van die SARL nl. 
www.sarl.org.za/newsinbox.asp te plaas nie later nie as die Donderdag, wat die 
bulletin voorafgaan. Dit sal waardeer word indien u dit in Afrikaans sowel as 
Engels sal doen. Die SARL nooi ook alle luisteraars om elke Sondagoggend om 
10:00 SAT na die program Amateur Radio Mirror International op 145,750 MHz 
in die Pretoriagebied, en op verskeie ander herhalers, en met herleidings op 7 
(82, 7 205 en 17 695 kHz, te luister. Oudiostrome is ook vanaf www.zsémrk.org 
sowel as per Echolink vanaf ZS6FCS, soos vir hierdie bulletin, beskikbaar. `n 
Heruitsending vind Maandagaande om 21:00 SAT op 3 215 kHz plaas. Telkom 
en Sentech borg die uitsendings op die nieamateurfrekwensies. U het geluister na 
`n nuusbulletin van die Suid-Afrikaanse Radioliga wat deur Gustav, ZS6BNW, 
saamgestel is. `n Voorspoedige week word aan almal toegewens, 73. /EX 


